রঙের উৎসবে মাতলেন বিজেপি বিধায়ক অগ্নিমিত্রা পাল

আসানসোল : আজ রঙে রঙে রাঙিয়ে হয়ে ওঠার দিন। কারণ আজ দোলযাত্রা। ৮ থেকে ৮০ সকলেই মেতে উঠেছেন এই উৎসবে। বাদ নেই তারকা থেকে শুরু করে রাজনৈতিক ব্যক্তিত্বরাও। দলীয় কোন্দল ভুলে আজ সব রঙে মেতে উঠলেন বিজেপি বিধায়ক অগ্নিমিত্রা পাল।

আরও পড়ুন : শান্তিনিকেতনের সোনাঝুরিতে দোল খেলা নিয়ে বিধিনিষেধ নেই, জানাল বীরভূম জেলা পুলিশ

আসানসোলের দোল উৎসবে সামিল হলেন বিজেপি বিধায়িকা অগ্নিমিত্রা পাল। আসানসোলের কল্যাণপুর হাউজিং থেকে শুরু করে রবীন্দ্র ভবন পর্যন্ত দোল উৎসব উপলক্ষে একটি বর্ণাঢ্য শোভাযাত্রার আয়োজন করা হয়। প্রভাত ফেরী থেকে শুরু করে গানের মাধ্যমে আবিরে আবিরে রাঙা হয়ে ওঠেন সকলে। আর সেই শোভাযাত্রায় জনসাধারণের সঙ্গে পা মিলিয়ে হাঁটলেন অগ্নিমিত্রা পালও। রঙে রঙিন হয়ে ওঠার পাশাপাশি নৃত্য অনুষ্ঠানেও সামিল হন তিনি।

অন্যদিকে আসানসোলের গ্রাম উৎসব কমিটির উদ্যোগে প্রতিবছরের মত এবছরেও বসন্ত উৎসব আয়োজন করা হয়। সাড়ম্বরে দোলের দিন সকালবেলা রামসায়ের ময়দানে ৮ থেকে ৮০ সকলেই সেখানে জমায়েত করেন। শুরু হয় প্রভাত ফেরি। উৎসবকে ঘিরে আয়োজন করা হয় বিভিন্ন সংস্কৃতিক অনুষ্ঠানের। সেই বর্ণাঢ্য শোভাযাত্রায় রাজ্যের বিভিন্ন সম্প্রদায়ের সংস্কৃতিকে তুলে ধরা হয়।